ซันการ์โลอัลเลกวัตโตรฟอนตาเน

วัดซานคาร์โลอัลเลควอตโตรฟอนตาเน หรือ วัดเซนต์ชาร์ลส์ที่มุมสี่น้ำพุ (อังกฤษ: Church of Saint Charles at the Four Fountains) บางครั้งก็เรียกว่า วัดซานคาร์ลิโน เป็นคริสต์ศาสนสถานที่มีฐานะเป็นวัดของนิกายโรมันคาทอลิกตั้งอยู่ที่กรุงโรมในประเทศอิตาลี สถาปัตยกรรมของสิ่งก่อสร้างเป็นแบบบาโรก วัดซานคาร์โลออกแบบโดยสถาปนิกชาวอิตาลีคนสำคัญฟรานเซสโก บอโรมินิและเป็นงานอิสระของบอโรมินิชิ้นแรกที่ถือว่าเป็นงานที่เป็นสัญลักษณ์ของสถาปัตยกรรมแบบบาโรกที่สร้างขึ้นเป็นส่วนหนึ่งของกลุ่มสิ่งก่อสร้างของสำนักสงฆ์บนเนินควิรินัลสำหรับนิกายตรีเอกานุภาพสเปน (Trinitarian) บอโรมินิได้รับสัญญาว่าจ้างในปี ค.ศ. 1634 ภายใต้การอุปถัมภ์ของคาร์ดินัลฟรานเชสโก บาร์แบรินิผู้พำนักอยู่ในวังหน้าวัด แต่เงินทุนในการก่อสร้างไม่พอเพียงซึ่งทำให้มีผลกระทบกระเทือนต่อการก่อสร้าง วัดซานคาร์โลอัลเลควอตโตรฟอนตาเนเป็นหนึ่งในสามวัดในกรุงโรมที่อุทิศให้แก่นักบุญคาร์โล อีกสองวัดก็ได้แก่วัดซานคาร์โลไอคาตินาริ และ วัดซานคาร์โลอัลคอร์โซ อ้างอิง ดูเพิ่ม คริสต์ศาสนสถาน สถาปัตยกรรมบาโรก แผนผังวัดคริสต์ศาสนา แหล่งข้อมูลอื่น วิกิมีเดียคอมมอนส์มีสื่อเกี่ยวกับ วัดซานคาร์โลอัลเลควอตโตรฟอนตาเน